Шъаукъо Аскэр иIофшIагъэхэу «Основы адыгской лексикографии», «Адыгабзэм илексикэрэ ифразеологиерэ», «Адыгэ литературабзэм къыкIугъэ гъогур» зыфиIохэрэми, нэмыкIхэми адыгэ лексикологием илъэныкъо зэфэшъхьафхэм якъызэхэфын игъэкIотыгъэу къащылъэгъуагъ. Бзэ материал баим къыпкъырыкIызэ авторым къыгъэунэфырэ лексикологие Iофыгъохэм мыхэр ащыщых: диалект лексикэр, интердиалект шъуашэхэр, вариант гущыIэхэр, нэмыкIыбзэ гущыIэхэр, терминологие лексикэр, гущыIэ зэхэлъхэм ягъунапкъэ икъэгъэнэфэн, мэхьэнабэ гущыIэхэр, омонимхэр, синонимхэр гущыIэлъэ лъэпкъ зэфэшъхьафхэм къызэращыбгъэлъэгъон фаер, нэмыкIыбэхэри.